ועדת הפנים והגנת הסביבה, כנסת 19, פרוטוקול מספר 188, 2014-01-20 12:00

מירי רגב: טוב, אני פותחת את ועדת הפנים והגנת הסביבה בסוגיית דיון בנושא מימון וארגון עמותות המסייעות למסתננים.

מירי רגב: אני ביקשתי מהיועץ המשפטי לממשלה, שלחתי לו מכתב, לבדוק האם הוא מזהה התארגנות של עמותות שמסייעות למסתננים כדי להגביר את ההסתה בשטח מדינת ישראל, ובעצם לחתור כנגד מדינת ישראל.

מירי רגב: ראינו סדרה של הפגנות בימים האחרונים, שההפגנות האלה היו בעצם מאורגנות באופן מופתי: הגיעו 150 אוטובוסים, כולם הגיעו בצורה מסודרת, מישהו ארגן אותם, מישהו תמך בהם, מישהו מימן אותם.

מירי רגב: השאלה היא מה אנחנו עושים כדי לשמור על האופי היהודי והדמוקרטי של המדינה שלנו, ולמנוע את אותן עמותות שבעצם תורמות להסתה בתוך שטח מדינת ישראל.

מירי רגב: לכן שלחתי מכתב ליועץ המשפטי לממשלה, ואני מבקשת לשמוע את תגובתו פה.

מירי רגב: אני מבקשת לשמוע את הנציג, היועץ המשפטי, עורך הדין דניאל סלומון, שנמצא פה, של רשות האוכלוסין וההגירה, ואתם תפתחו בסקירה אם אתם מזהים איזושהי התארגנות של ארגונים כאלה ואחרים.

מירי רגב: החלפתי כמה מילים קודם עם שר הפנים גדעון סער בדיון שהיה לנו בעניין הזה.

מירי רגב: האם אתם מזהים איזושהי התארגנות של ארגונים שמנסים בעצם להסית ולהתסיס את הרחוב כנגד ביצוע חוקי המדינה?

מירי רגב: אנחנו אישרנו פה חוק, חוק למתקן פתוח – אתה יודע.

מירי רגב: היית שותף בו, שותף לחוק הזה – ובעצם אי הרצון שלהם להגיע לאותו מתקן פתוח גורם להסתה ולהתססה, ואני רוצה לשמוע מה אתם, כמשרד האמון על ההגירה, חושבים על הסוגיה הזאת.

מירי רגב: לאחר מכן, גורמים שביקשו להתייחס: יש כאן את "אם תרצו" שביקשו להתייחס, וחברי הכנסת – נמצא כאן חבר הכנסת נחמן שי.

מירי רגב: אז בואו נפתח בבקשה עם רשות האוכלוסין וההגירה, מה אתה מזהה?

מירי רגב: האם אתם מזהים כזאת התארגנות?

מירי רגב: לאחר מכן, היועץ המשפטי לממשלה, נציגתו, תגיד כאן מה אתם חושבים על העניין הזה.

מירי רגב: ואז - - - יעזור לי עם חוק העמותות שאני רוצה להביא, ואז נמשיך הלאה.

מירי רגב: בבקשה, עורך הדין דניאל סלומון.

<דניאל סלומון: בוקר טוב.

<דניאל סלומון: באופן כללי אני רוצה לומר שאנחנו מכירים בסיוע של עמותות מעמותות שונות שמטפלות בנושאים שקשורים בהגירה במשך השנים, ובשנים האחרונות זה נוגע יותר לתופעת ההסתננות, אבל לאו דווקא.

<דניאל סלומון: אני לא מתייחס כרגע בשום צורה למידת החוקיות או אי החוקיות, על זה אנחנו נשמע בהמשך.

<דניאל סלומון: אני מדבר על, כפי ששאלת, שיתוף של ארגונים - - -

מירי רגב: מי הם אותם ארגונים שאתה מזהה?

<דניאל סלומון: ישנם ארגונים, יש סדרה די קבועה של ארגונים מוכרים, עמותות מוכרות שמופיעות.

<דניאל סלומון: למשל: היו בין העותרות בעתירה, בעתירות שהוגשו כנגד חוקתיות החוק, ארגונים שמוכרים בישראל.

<דניאל סלומון: אלה ארגונים שאנחנו מכירים אותם: האגודה לזכויות האזרח, מוקד הסיוע לעובדים זרים וכדומה.

<דניאל סלומון: ארגונים שהבהירו שזה אחד הנושאים שהם מטפלים בהם.

<דניאל סלומון: הם מלווים את הנושאים האלה גם בטיפול במקרים פרטניים בעבודה מול רשות האוכלוסין וההגירה וגם בסוגיות עקרוניות.

<דניאל סלומון: אני חושב שהשוני שזיהינו לאחרונה, וכאן זה משהו שעוד יצטרך להיבחן ביחס להתארגנות שהייתה ברחובות זה האם יש מעבר לזה כניסה של גופים נוספים או חדשים שלא מוכרים לנו או לצד זה התארגנות מצד הזרים עצמם, שאלה כבר אנשים שיש להניח שאינם מאורגנים בצורה רשמית - - -

מירי רגב: זאת אומרת, אתם מזהים שיש איזשהו שינוי בהתארגנות האחרונה.

<דניאל סלומון: כן.

<דניאל סלומון: אני חושב שראינו את השינוי - - -

מירי רגב: ראינו את השינוי הזה, ויוסי גם התייחס לזה באחד הדיונים, אם אני לא טועה, בשבוע שעבר.

<דניאל סלומון: נכון.

מירי רגב: נו, אז אם אתם רואים את השינוי בהתארגנות, האם אתם מזהים מי יזם את השינוי בהתארגנות הזאת?

מירי רגב: מי מוביל את העניין הזה?

מירי רגב: אתה יכול להצביע לנו מי הן העמותות האלה?

<דניאל סלומון: לא, אני לא חושב.

<דניאל סלומון: מעבר לעמותות שציינת אנחנו לא מכירים עמותה ספציפית שהיא לא מוכרת או שהיא חדשה לנו, שאני יכול לומר בוודאות שהיא עומדת מאחורי הדברים.

<דניאל סלומון: העמותות - - -

מירי רגב: האם ביקשתם לבדוק את זה?

<דניאל סלומון: העמותות שאנחנו מכירים אלה עמותות שפועלות בגלוי, כמו שאני אומר, ולא בסתר, ועמותות מוכרות.

<דניאל סלומון: וכאן יצטרכו לבחון אם יש פה באמת איזושהי פעילות שהיא - - -

מירי רגב: מי יצטרך לבחון?

<דניאל סלומון: אם זה נושא פלילי בסופו של דבר זו משטרת ישראל.

<דניאל סלומון: זה לא - - -

מירי רגב: נמצא פה היועץ המשפטי של המשרד לביטחון פנים.

מירי רגב: אני רוצה לשמוע את עמדתך גם בעניין הזה.

מירי רגב: יצטרכו לבחון מה?

מירי רגב: אם הנושא הזה הוא נושא פלילי.

<דניאל סלומון: אם יש פה היבטים שהם לא חוקיים.

<דניאל סלומון: כן.

מירי רגב: אתם מוטרדים ברשות האוכלוסין וההגירה מההתארגנות הזאת של אותם גורמים?

<דניאל סלומון: צריך לעשות הפרדה בין הזכות, שהיא מוכרת, להפגין, ואלה זכויות שאנחנו מכירים, וראינו את זה שאנחנו - - -

מירי רגב: הזכות שמוקנית להפגין במדינה דמוקרטית זה לאזרחים במדינה הזאת.

<דניאל סלומון: לא, לאו דווקא.

<דניאל סלומון: אנחנו רואים - - -

מירי רגב: לא לאנשים שנמצאים פה באופן בלתי חוקי.

<דניאל סלומון: אז אני אקח את הדוגמה הבולטת שהייתה כאן מול המשכן: אז הייתה הפרדה בין מה שהיה קשור בזכות ההפגנה, וההפגנה התקיימה, ולפי להבנתי התקיימה ברישיון - - -

מירי רגב: אני שמחה גם שיושב ראש הכנסת אימץ ואישר את הבקשה לא להכניס לפה את אותם גורמים שניסו להתסיס.

<דניאל סלומון: נכון, היא התקיימה ברחוב.

<דניאל סלומון: אבל עם תום ההפגנה, בסופו של דבר, אותם אנשים שיצאו מן המתקן שלא כדין, אנחנו פעלנו לפי החוק והם הושבו.

מירי רגב: מה הם "הושבו"?

מירי רגב: הם הושבו, אני מקווה, ל"סהרונים".

<דניאל סלומון: מי שצריך היה לחזור ל"סהרונים" – ל"סהרונים", מי של"חולות" - - -

מירי רגב: אני מקווה שהם לא חזרו ל"חולות" אלא חזרו ל"סהרונים", על פי החוק.

<דניאל סלומון: כל אחד לפי עניינו האישי, לפי התיקון לחוק שעבר כאן.

<דניאל סלומון: אז אני עושה הפרדה בין הזכות הזאת לבין התארגנות שהיא מעבר לכך, שהיא תיבחן לא בכלים שלנו.

מירי רגב: אוקיי.

מירי רגב: מר יואל הדר, אני רוצה לשמוע מכם האם יש בדיקה של המשטרה לגבי התארגנות של עמותות שמסייעות להפגנות באופן שבעצם מתסיס ומונע מהם לפעול, הם לא פועלים על פי החוק.

<יואל הדר: טוב, בנוגע לחקירות אז אנחנו, המשרד לביטחון פנים, לא נכנס לנושא של חקירות.

<יואל הדר: זכותו של כל אדם להגיש תלונה אם לדעתו מישהו מפר את החוק.

<יואל הדר: אנחנו ככלל, המשרד עצמו שומר על נתק מהנושא הזה של החקירות, ואם היא מתנהלת אז לא בידיעת המשרד, העניין הזה.

<יואל הדר: בהחלט עניין משטרתי טהור.

מירי רגב: נו, אז אתה אחראי על המשטרה, לא? או שלא?

מירי רגב: או שמשרד הביטחון אחראי על המשטרה?

<יואל הדר: לא, דווקא לא.

<יואל הדר: משרד הביטחון – אנחנו קיבלנו רמז מאיזשהו דיון אחר של גברתי שהיא סבורה שאולי יש קשר למשרד הביטחון.

<יואל הדר: לא.

<יואל הדר: אנחנו אחראים.

<יואל הדר: אבל בנושא של חקירות ככלל, המשרד לביטחון פנים לא - - -

מירי רגב: אני שואלת האם המשטרה קיבלה פנייה ממשרד הפנים בעניין התארגנות וסיוע של עמותות וארגונים למפרי חוק במדינת ישראל כדי להמשיך את התסיסה בתוך מדינת ישראל?

מירי רגב: זה מה שאני שואלת אותך.

מירי רגב: האם המשטרה קיבלה פנייה כזאת או לא?

<יואל הדר: אז אני אומר, אני לא יודע.

מירי רגב: למיטב ידיעתך, לא.

<יואל הדר: לא, לא למיטב ידיעתי לא.

<יואל הדר: אני לא יודע.

<יואל הדר: לא בגלל שאני צריך להיות בתוך הלופ של העניין.

<יואל הדר: אני אומר בגלל שאנחנו לא בתוך הלופ של - - -, אני לא יודע אם משרד הפנים פנה למשטרה בנושא הזה.

<יואל הדר: בנושא של חקירות – שוב, אני ניסיתי להסביר: יש הפרדה דווקא בנושא של חקירות בינינו לבין המשטרה.

<יואל הדר: זה הדבר היחיד שיש בינינו הפרדה.

<יואל הדר: בכל נושא אחר - - -

מירי רגב: אוקיי.

מירי רגב: בפעם הבאה אני אזמין את המפכ"ל עצמו, לא את נציגי המשרד לביטחון פנים.

מירי רגב: אולי הוא יוכל לענות.

<יואל הדר: אני לא יכול למנוע ממך את מי להזמין לישיבות.

מירי רגב: כן.

מירי רגב: אוקיי.

מירי רגב: הבנתי.

מירי רגב: נציגת היועץ המשפטי לממשלה - - -

נחמן שי: אם במקרה לא ענה על מה שאת רוצה לשמוע, לא צריך להחליף אותו.

נחמן שי: סך הכול, יכול להיות שזו עמדתו המקצועית.

מירי רגב: לא, בכל זאת הוא עסוק, אתה אומר.

מירי רגב: אולי הוא עסוק.

זבולון כלפה: אפשר לקבל תשובה מפורטת יותר.

מירי רגב: כן, אנחנו רוצים תשובה יותר מפורטת.

נחמן שי: את רואה, אנחנו לא תולים אדם.

מירי רגב: נא תציגי את עצמך, תפקידך בלשכת היועץ המשפטי לממשלה.

<לימור תוסיה כהן: שמי לימור תוסיה כהן.

<לימור תוסיה כהן: אני עובדת אצל עורך הדין אבי ליכט, המשנה ליועץ המשפטי לממשלה, כלכלי-פיסקאלי.

<לימור תוסיה כהן: מכתבה של יושבת הראש הגיע אליי רק היום, לצערי.

<לימור תוסיה כהן: אמנם, הוא התקבל זה מכבר.

<לימור תוסיה כהן: בשל תקלה טכנית כלשהי הוא הועבר לגורמים שמטפלים בנושא של מסתננים ולא אצלנו, ולכן אין לי תשובה על דעתו של היועץ המשפטי לממשלה כדי להשיב.

<לימור תוסיה כהן: מה שאני יכולה לומר שאנחנו בוודאי נבדוק את זה על רקע כל הדברים ששמעתי כאן גם עכשיו.

<לימור תוסיה כהן: אבל אני רוצה להוסיף משהו יותר כללי - - -

מירי רגב: לבדוק מה?

<לימור תוסיה כהן: לבדוק את הפנייה שלך ולהשיב לך לגופם של דברים.

מירי רגב: על רקע מה ששמעת?

<לימור תוסיה כהן: על רקע מה ששמענו ועל רקע כל מה שקורה - - -

<עובד חוגי: מה שרואים, לא - - -

מירי רגב: מה שרואים, לא רק שומעים.

<עובד חוגי: רואים.

<עובד חוגי: רואים 150 אוטובוסים - - -

מירי רגב: רגע, שנייה, מר עובד חוגי.

מירי רגב: אנחנו נפנה אליך, מר עובד חוגי.

<לימור תוסיה כהן: אני לא יודעת מה בדיוק היה שם.

<לימור תוסיה כהן: אמנם בתקשורת, כל מה שאני יודעת זה מהתקשורת; לשם גם הופניתי כדי לוודא מה הנושא של הדיון בוועדה היום.

<לימור תוסיה כהן: מה שאני ראיתי, אמנם יש מימון מסוים של עמותות מסוימות שפועלות בארץ לטובת אותן התארגנויות.

<לימור תוסיה כהן: אבל יחד עם זאת, ראיתי גם מימון עצמי של גורמים יחידים: כל אותם פליטים או מבקשי הגנה שגם הם השתתפו.

<לימור תוסיה כהן: אז אני לא יודעת לומר.

<לימור תוסיה כהן: אבל אני לא יודעת לומר כרגע.

<לימור תוסיה כהן: כל מה שחשוב לי לומר שאנחנו נבדוק את הדברים.

<לימור תוסיה כהן: אנחנו בוודאי מייחסים לפנייה של גברתי, יושבת הראש, את הכבוד הראוי לה, ואנחנו נבדוק אותה, ונתייחס לגופם של דברים על דעתו של היועץ המשפטי לממשלה.

<לימור תוסיה כהן: זה בהקשר הזה.

<לימור תוסיה כהן: עכשיו, אם גברתי רוצה שאני אפרט קצת יותר על חוק העמותות - -

מירי רגב: לא, על חוק העמותות אני לא רוצה שתפרטי.

מירי רגב: את - - -

<לימור תוסיה כהן: - - ועל חובת הדיווח השנתיות והרבעוניות של העמותות, אז אין שום בעיה.

מירי רגב: חובת הדיווח גם ידועה לי.

מירי רגב: תראי, עורכת הדין לימור תוסיה כהן, אנחנו, הבוקר, לצערי, קמנו לתופעה מאוד-מאוד חמורה, של אנשים שנהרגו כתוצאה מפיצוץ של גז.

מירי רגב: אני כבר במשך ארבעה חודשים מקיימת דיונים ומבקשת מהיועץ המשפטי לממשלה שיביע את עמדתו באופן ברור לכך שחייבים ראשי הערים והארגונים המסייעים כמו כיבוי האש לדעת איפה יש צוברי גז, כדי למנוע מצב שכזה דבר יקרה.

מירי רגב: כדי למנוע מצב שראש עיר יבנה גן על צובר גז.

מירי רגב: מה התשובה שקיבלתי?

מירי רגב: שבגלל שזה עסקי ומסחרי הם עדיין לא יודעים.

מירי רגב: אז אמרתי ליועץ המשפטי לממשלה: נא תגיד לי האם מותר או אסור, ומה נכון שיהיה, כדי שראש עיר ידע איפה יש צובר גז או לא, ועד היום עוד לא קיבלתי תשובה של היועץ המשפטי לממשלה.

מירי רגב: אני מאמינה שבשבוע הבא, כשיהיה דיון, אני אקבל תשובה.

מירי רגב: הדיון הזה – ידעתם עליו.

מירי רגב: ידעתם שאני מבקשת את עמדת היועץ המשפטי לממשלה בנושא עמותות שעוסקות בהתרסה, ופוגעות באושיות הדמוקרטיות של מדינת ישראל, - - - ולא באת מוכנה.

מירי רגב: אני מבקשת, אני מכבדת את היועץ המשפטי לממשלה, ואני מכבדת גם את המשנים שעובדים איתנו, עם הוועדה.

מירי רגב: אני מבקשת לקבל תשובה ברורה מהיועץ המשפטי לממשלה לגבי עמותות שמקבלות מימון מחוץ לארץ, ובעצם מסייעות כאן לאנשים כדי להפיל את המדינה הזאת.

נחמן שי: "להפיל את המדינה"?

נחמן שי: - - -

זבולון כלפה: כן.

מירי רגב: להפיל, להפיל אותנו, כן.

מירי רגב: בסופו של דבר, להפיל אותנו.

זבולון כלפה: למה זה נראה לך - - -

נחמן שי: הפגנה אחת בתל אביב מפילה את המדינה?

מירי רגב: אני אומרת: זו לא הפגנה, זה 150 אוטובוסים - - -

זבולון כלפה: זה משהו שיטתי, זו לא הפגנה אחת.

מירי רגב: 150 אוטובוסים.

מירי רגב: זו רק תחילת הדרך.

<עובד חוגי: אם זו הפגנה לא אלימה - - -

נחמן שי: - - -

מירי רגב: חבר הכנסת נחמן שי, אני אתן לך לדבר.

מירי רגב: אני אומרת לך, זו פגיעה באושיות המדינה הזאת.

נחמן שי: ברור, אבל אל תגידו.

נחמן שי: אף אחד לא מפיל את המדינה – לא 150 ולא 250.

מירי רגב: אוקיי, לא יפילו את המדינה אבל יש להם רצון לעשות את זה.

נחמן שי: אין להם שום רצון להפיל את המדינה.

נחמן שי: הם רוצים לעבוד פה.

מירי רגב: ואני מבקשת שלהבא תבואו מוכנים לדיונים.

מירי רגב: מה זה רק אתמול ידעת על המכתב?

<לימור תוסיה כהן: גברתי, אז אוקיי, אתמול, כשניסינו לברר מה נושא הדיון, אז דיברנו גם עם מנהלת הוועדה וגם עם היועץ המשפטי לוועדה.

<לימור תוסיה כהן: המכתב הזה - - -

מירי רגב: לא ידעתם על מה?

מירי רגב: מנהלת הוועדה לא ידעה להשיב על מה נושא הדיון?

<לימור תוסיה כהן: כן.

<לימור תוסיה כהן: אז ביקשו מאיתנו לבדוק מהן אותן עמותות שעוזרות לפליטים האלה - - -, אוקיי?

מירי רגב: המכתב מאוד ברור.

מירי רגב: המכתב מאוד ברור.

<לימור תוסיה כהן: אז אף אחד לא ציין את המכתב עד היום כשהפנו אותי לתקשורת, ושם באמת ראיתי שגברתי פנתה בזמנו ליועץ המשפטי לממשלה, ואז התחלתי לבדוק איפה מצוי בדיוק אותו המכתב.

מירי רגב: כן, הבנתי.

<יפה שפירא: - - - דיברתי איתה.

מירי רגב: את דיברת איתה אתמול.

מירי רגב: היא ידעה שיש מכתב, נכון?

מירי רגב: היא ידעה שיש מכתב ליועץ המשפטי לוועדה.

מירי רגב: אני לא אעמת ביניכם, כי אני מכירה את עבודת מנהלת הוועדה.

<לימור תוסיה כהן: אני לא אתעמת פה.

מירי רגב: אני אומרת שוב: היועץ המשפטי לממשלה קיבל מכתב ברור לבדוק מי עומד מאחורי מימון העמותות האלה, והאם אנחנו מזהים לאחר שמשרד הפנים אמר שהוא מזהה שינוי בהתארגנות של אותם מסתננים, פורעי חוק, הגיע הזמן שנבדוק גם מי מממן אותם, ולא נשב מהצד וכל הזמן נפזול לעבר ז'נבה.

מירי רגב: בסוף יש לנו פה מדינה.

<לימור תוסיה כהן: אוקיי.

<לימור תוסיה כהן: אם אפשר להתייחס לעניין המימון: בשנת 2011 ישב צוות בין-משרדי על רקע טענות כאלה, של גורמים שפועלים בארץ, בעיקר עמותות וחברות לתועלת הציבור, שמקבלות מימון מישויות מדיניות זרות.

<לימור תוסיה כהן: הנושאים אינם מובאים לידיעת הציבור, ולכן יש איזשהו עיוות בדעת הקהל הישראלי ובשיח הציבורי שנובע מחוסר הידיעה הזו של מקורות המימון של אותן עמותות.

<לימור תוסיה כהן: הצוות בדק את הנושא הזה וההמלצה הייתה באמת לטפל בנושא על רקע השקיפות.

מירי רגב: כן, ומה יצא מזה?

<לימור תוסיה כהן: בעקבות עבודת הצוות חוקק חוק חובת גילוי, יוזמו היה חבר הכנסת זאב אלקין.

<לימור תוסיה כהן: ובמסגרת אותו חוק באמת טופלו כל העניינים האלה שנועדו להגביר את הידע הציבורי, להעמיד את מקורות המימון של אותן עמותות לידיעת כלל הציבור.

<לימור תוסיה כהן: באופן זה כל אדם יודע מי עומד מאחורי אותו הגוף, ויכול - - -

זבולון כלפה: איפה זה מתפרסם, דרך אגב?

מירי רגב: איפה זה מתפרסם?

מירי רגב: מי עושה על זה מעקב?

<לימור תוסיה כהן: אוקיי.

<לימור תוסיה כהן: אוקיי, אני אתייחס.

זבולון כלפה: - - -

<לימור תוסיה כהן: לפי החוק יש חובה על כל עמותה או חברה לתועלת הציבור שמקבלת מימון מישות מדינית זרה להגיש דיווחים רבעוניים לרשם העמותות.

<לימור תוסיה כהן: הדיווחים האלה מפורסמים לעיון הציבור: גם באתר של רשות התאגידים, וגם באתר של כל עמותה או חברה לתועלת הציבור, ככל שיש לה כזה.

<לימור תוסיה כהן: זה לפי החוק.

<לימור תוסיה כהן: הדיווחים האלה מוגשים - - -

מירי רגב: רשם העמותות פה?

מירי רגב: את נציגת רשם העמותות?

<יפית בבילה שמר: כן.

מירי רגב: שלום.

מירי רגב: האם מאז חוק חובת הגילוי, האם רשם העמותות יודע מי הגורמים המממנים את העמותות השונות?

מירי רגב: איזה מדינות עומדות מאחוריהן?

<יפית בבילה שמר: אני עורכת הדין יפית בבילה שמר, המחלקה המשפטית ברשות התאגידים.

<יפית בבילה שמר: הדיווחים לגבי עמותות שמקבלות מימון מישויות מדיניות זרות מגיעים אלינו באופן רבעוני.

<יפית בבילה שמר: יש גם דיווח שנתי נוסף על אותם דיווחים, שמגיע לפי חוק העמותות.

<יפית בבילה שמר: הדיווח הזה, להבדיל מהדיווחים הרבעוניים הוא שנתי, והוא עוסק בתרומות של מעל 20,000.

<יפית בבילה שמר: זה בעצם דיווח כפול.

זבולון כלפה: 20,000 בשקלים, בדולרים, ביורו?

<יפית בבילה שמר: בשקלים.

זבולון כלפה: יחי ההבדל.

<יפית בבילה שמר: אבל זה דיווח כפול.

<יפית בבילה שמר: כל הדיווחים האלה מגיעים אלינו.

<יפית בבילה שמר: הדיווחים השנתיים - - -

נחמן שי: חבר הכנסת זבולון קלפה, תירגע.

זבולון כלפה: למה להירגע?

נחמן שי: לא צריך לאיים עלינו בצל הרים - - -

זבולון כלפה: לא.

זבולון כלפה: אני לא מאיים.

זבולון כלפה: ממש לא.

מירי רגב: לא, אנחנו לא מאיימים על כלום.

מירי רגב: המסתננים הם לא איום על המדינה הזאת.

מירי רגב: כן.

<יפית בבילה שמר: הדיווחים השנתיים מפורסמים.

<יפית בבילה שמר: כמובן נמצאים בתיק העמותה שניתן לעיין בו ולקבל דיסק צרוב.

<יפית בבילה שמר: הדיווחים הרבעוניים מופיעים גם באתר שלנו, בצורה גלויה ושקופה, וניתן לבדוק אותם.

<יפית בבילה שמר: מעבר לזה אין לנו פילוח לפי פעילות כזאת.

<יפית בבילה שמר: יש דו"ח כספי ודו"ח מילולי שעמותות וחברות לתועלת הציבור צריכות להגיש מידי שנה, שבהם יש גם דיווח על פעילותן.

<יפית בבילה שמר: כמובן מתקבל חצי שנה ויותר אחרי אותה פעילות.

<יפית בבילה שמר: זאת אומרת, בדיעבד.

<יפית בבילה שמר: ויש כמובן את אתר guide star, שהוא גם מאפשר שקיפות רבה, שבו ניתן לבדוק - - -

מירי רגב: אתם יודעים לדוגמה, רשם העמותות יודע איזה עמותות עמדו מאחורי ההפגנות האחרונות של המסתננים?

<יפית בבילה שמר: לא.

<יפית בבילה שמר: אין לנו דרך לדעת.

זבולון כלפה: במסגרת אותו תחקיר שעשיתם בעמותות, דרך אגב, גיליתם כאלה מקורות מימון ממדינות - - -

<לימור תוסיה כהן: איזה תחקיר?

<לימור תוסיה כהן: סליחה, אדוני.

זבולון כלפה: את אומרת שבמסגרת החוק, חוק הגילוי, בעצם הם התחייבו להעביר אליכם את הפירוט לגבי מקורות המימון השונים.

זבולון כלפה: במסגרת אותה עבודה שהגיעה אליכם, העמותות השונות שהגישו, באמת יש מקורות מימון ממדינות - - -

<עובד חוגי: מי בראשן?

<לימור תוסיה כהן: אני רוצה להתייחס: החוק הזה נכנס לתוקף כשהותקנו תקנות לפיו, שזה החל מינואר 2012.

<לימור תוסיה כהן: הוגשו דיווחים לרשם.

<לימור תוסיה כהן: זאת אומרת, יש באתר של רשם העמותות רשימה ארוכה של עמותות וחברות לתועלת הציבור שהגישו דיווחים כאלה.

<לימור תוסיה כהן: הדיווחים הם רבעוניים.

<לימור תוסיה כהן: אז לגבי כל אחת מהעמותות או החברות לתועלת הציבור גם ניתן לראות בפילוח רבעוני.

<לימור תוסיה כהן: ובמסגרת הפרסום הזה מפורסמים גם גודל התרומה, גם מקורה.

<לימור תוסיה כהן: זאת אומרת, מיהו התורם; גם המטרה לשמה ניתנה, ככל שיש מטרה ספציפית כזו; וגם, ככל שיש התחייבויות מסוימות שהעמותה קיבלה על עצמה, עמותה או חברה לתועלת הציבור, קיבלה - - - כתנאי למתן התרומה.

מירי רגב: זאת אומרת שאם מחר אני מעבירה לרשם העמותות רשימה של מספר עמותות – שתיכף נדבר עליהן פה, היום – אני מקבלת מיד, בערב, דו"ח מסודר:

מירי רגב: מי העמותה - - -

<לימור תוסיה כהן: את יכולה לראות את זה באתר האינטרנט וגם - - -, אבל כן.

<לימור תוסיה כהן: כן.

מירי רגב: לא, לא, אני לא רוצה לראות באתר.

מירי רגב: אני רוצה לקבל שירות.

מירי רגב: מותר לי לקבל שירות ממשרדי הממשלה.

<קריאה: אפשר - - -

מירי רגב: אני אקבל דו"ח מסודר: מי מממן את העמותות האלה - - -

<תומר רוזנר: ככל שהן דיווחו.

מירי רגב: ככל שהן דיווחו.

מירי רגב: ובוא נראה בכלל אם הן דיווחו.

מירי רגב: ואם הן לא דיווחו, מי בעצם - - -

זבולון כלפה: יש קנס בעניין הזה?

זבולון כלפה: מישהו אוכף את זה?

זבולון כלפה: מישהו בודק?

מירי רגב: יפה.

מירי רגב: אם הן לא דיווחו מי עוקב אחריהן שהן לא דיווחו, העמותות האלה.

<קריאה: את יכולה לשלם - - -.

<קריאה: כל - - -

נחמן שי: אבל למה זה אסור?

מירי רגב: מי עוקב אחריהן?

נחמן שי: יש פה בעיה חוקית?

נחמן שי: אני לא מדבר על בעיה ציבורית.

נחמן שי: יש פה בעיה חוקית?

מירי רגב: שנייה, רגע, אני לא נתתי לך רשות לדבר.

זבולון כלפה: אם יש חוק גילוי אז יש בעיה חוקית - - -

נחמן שי: אם הם לא גילו את הנתונים.

זבולון כלפה: בוודאי.

מירי רגב: נכון.

מירי רגב: בוודאי.

מירי רגב: אם יש חוקי גילוי והם לא גילו את הנתונים, אז הם עברו על החוק.

מירי רגב: אני רוצה לדעת האם אתם מפקחים על הגילוי?

מירי רגב: האם עברתם על כל רשימת העמותות וראיתם מי דיווח, מי לא דיווח, איפה הפערים, ולמה הם לא דיווחו?

<לימור תוסיה כהן: גברתי, כרגע לרשם העמותות, ככל שלא מוגשים אליו דיווחים, אין לו יכולת לדעת אם גורם מסוים קיבל או לא קיבל.

מירי רגב: לא, אבל יש לו יכולת - - -

<לימור תוסיה כהן: ברגע שיתקבלו תלונות מסוימות על גורמים - - -

מירי רגב: אז אני כבר, אני מתלוננת.

<לימור תוסיה כהן: אוקיי - - -

<עובד חוגי: גם אני מתלונן.

<עובד חוגי: גם אני.

<עובד חוגי: גם אני מתלונן - - -

<לימור תוסיה כהן: - - -

מירי רגב: אני חברת הכנסת הראשונה - - -

זבולון כלפה: גם אני מצטרף.

מירי רגב: אז יש לך כבר מתלוננת ראשונה.

מירי רגב: הצטרף אליי חבר הכנסת זבולון קלפה, ומר עובד חוגי – נציג השכונות.

מירי רגב: אני מתלוננת עכשיו, אני מבקשת לבדוק האם בהתאם לחוק שאושר, חוק חובת הגילוי, כל העמותות דיווחו; מי העמותות שלא דיווחו?

מירי רגב: ומה קרה לאותן עמותות שלא דיווחו?

מירי רגב: קבלי את תלונתי כתלונה רשמית.

מירי רגב: מנהלת הוועדה, נא לרשום בבקשה, שנוציא גם מכתב רשום בשמנו ליועץ המשפטי לממשלה, לרשם העמותות, לבדוק מיהן העמותות שפעלו על פי החוק – חוק חובת הגילוי.

<לימור תוסיה כהן: גברתי, אם אפשר רק לדייק: החובה לפי החוק היא לא חובה אקטיבית על כל עמותה לדווח אם קיבלה או לא קיבלה.

<לימור תוסיה כהן: עמותות שלא קיבלו ממילא אינן חייבות לדווח.

מירי רגב: אז אוקיי.

מירי רגב: אז בואו נראה - - - לא קיבל.

<לימור תוסיה כהן: עמותות שקיבלו חייבות לדווח.

<לימור תוסיה כהן: ומי שיודע פרטים על עמותה שקיבלה ולא דיווחה, פה יש בעיה.

מירי רגב: אז אני מבקשת.

מירי רגב: אז אנחנו מעבירים עכשיו - - -

<עובד חוגי: אז זאת אומרת שאנחנו צריכים להיות הבלשים - - -

מירי רגב: בקיצור, עד כאן הבהרנו מה המדינה עושה כדי להגן על עצמה מבחינת העמותות.

זבולון כלפה: סליחה, רגע אחד, הבנתי את החוליה האחרונה.

זבולון כלפה: עם כל הכבוד, עמותה שקיבלה ולא דיווחה - - -

<לימור תוסיה כהן: פה יש בעיה.

זבולון כלפה: לא, אין בעיה כי - - -

<לימור תוסיה כהן: פה יש בעיה ואנחנו צריכים - - -

זבולון כלפה: הבנקים לא יודעים דרך איפה זה הגיע.

מירי רגב: תיכף, חבר הכנסת זבולון קלפה, תיכף.

מירי רגב: אם תרצו - - - לממשלה.

<לימור תוסיה כהן: - - -

מירי רגב: תיכף.

מירי רגב: אם תרצו - - - ליועץ המשפטי לוועדה.

נחמן שי: אתה רוצה שגם הבנקים ייכנסו לשם.

זבולון כלפה: למה לא?

נחמן שי: אני רואה שיש לך חזון של מדינה מאוד מעניינת: גם הבנקים, יאללה, כולם.

זבולון כלפה: יש לי חזון של מדינה יהודית - - -

נחמן שי: כנראה שאתה מתגעגע למדינת משטרה כאן.

זבולון כלפה: יש לי חזון של מדינה יהודית - - -

נחמן שי: אני רואה שאתה מתגעגע למדינת משטרה.

נחמן שי: מצוין - - -

זבולון כלפה: יש לי חזון של מדינה יהודית.

זבולון כלפה: נקודה.

מירי רגב: יש לי חזון שנבצע את החוקים - - -

זבולון כלפה: שתהיה מדינה יהודית פה.

נחמן שי: מאה אחוז.

נחמן שי: מדינת משטרה.

זבולון כלפה: וגם דמוקרטית.

נחמן שי: - - -

זבולון כלפה: לא, זו לא בעיה.

נחמן שי: יש לי כבוד לכל דבר שקורה פה, אבל זו לא מדינת משטרה - - -

זבולון כלפה: אף אחד לא ביקש להיכנס - - -

מירי רגב: חבר הכנסת נחמן שי, זכות הדיבור היא שלך עכשיו.

מירי רגב: לאחר מכן, "אם תרצו".

מירי רגב: ואולי נסייע לממשלה ולמי שעוסק בעמותות, פעם אחת ולתמיד נבדוק האם באמת העמותות האלה מסייעות למדינה או פוגעות במדינה.

מירי רגב: חבר הכנסת נחמן שי, בבקשה.

נחמן שי: אני לא הבנתי מלכתחילה על מה הדיון הזה.

מירי רגב: אז הנה, עכשיו הבהרתי את עצמי.

נחמן שי: לא, לא הבהרת שום דבר.

נחמן שי: את רוצה לדעת מי מממן את הארגונים האלה, - -

מירי רגב: נכון.

נחמן שי: - - ומסתבר שאין לך כלים לדעת מי מממן את הארגונים האלה - - -

מירי רגב: יש לי וחצי כלים.

נחמן שי: בסדר.

מירי רגב: אם אין כלים אולי נחוקק חוק.

מירי רגב: אולי.

נחמן שי: תחוקקי.

נחמן שי: תעשי עוד חוק.

נחמן שי: כרגע, אין לך כלים.

מירי רגב: אם רשם העמותות לא מבצע את תפקידו, אז אנחנו - - -

נחמן שי: עכשיו, אנחנו צריכים לטפל בבעיה של המסתננים או של מבקשי המקלט וכן הלאה.

נחמן שי: זה מקום אחר.

מירי רגב: זה לא קשור אחד לשני.

נחמן שי: השיטה להיתפס למימון של העמותות שעזרו או לא עזרו – זה לא שייך לעניין.

נחמן שי: זה לא שייך לעניין.

מירי רגב: תאמין לי, זה יפתור את הבעיה.

מירי רגב: אתה לא מאמין.

מירי רגב: ברגע שנגיע למי מממן את אותם מסתננים ומהגרי עבודה, אתה תראה שבחצי או בשליש ירדו כל ההפגנות פה.

נחמן שי: זה לא שייך.

נחמן שי: זה לא שייך לעניין.

נחמן שי: אני בעד לטפל בבעיה הזאת מן היסוד ולהגיע לפתרון, ואני לא רוצה שהם יישארו בארץ.

נחמן שי: לא רוצה.

נחמן שי: אני לא צריך אותם פה, וזה בסדר, אבל צריך לעשות בצורה אנושית, בצורה שמכבדת זכויות אדם, והבעיה הזאת תגיע לידי פתרון בצורה כזו או אחרת.

נחמן שי: לא במרדף ולא במצוד על אנשים.

נחמן שי: לא, ולא במדינת משטרה, כמו שאמרתי לך קודם.

זבולון כלפה: לא הזכרתי את המילה משטרה אפילו פעם אחת - - - אני עדיין נמצא פה.

זבולון כלפה: אני עוד בחיים.

נחמן שי: אני אמרתי - - - היו הפגנות: הפגנות מסודרות, הפגנות מאורגנות, והפגנות שלא היה בהם אפילו שבב של אלימות.

נחמן שי: כולם התנהגו כפי שצריך.

נחמן שי: קיבלו את אישור המשטרה - - -

מירי רגב: זה מה שמוזר.

נחמן שי: את רצית שתהיה אלימות.

מירי רגב: לא, זה מה שמוזר.

נחמן שי: מה זה "מוזר"?

נחמן שי: אז הוא - - -

מירי רגב: זה מה שאני אומרת שיש מישהו שמארגן אותם.

<עובד חוגי: - - - שבעה דוברים - - - היה להם - - - בתחנה המרכזית.

מירי רגב: זה אומר שיש להם מישהו שיארגן אותם.

מירי רגב: ואי אפשר לסתום את העיניים ואת הפה בעניין הזה.

נחמן שי: היו הפגנות.

נחמן שי: כמו במדינה דמוקרטית מותר לאנשים להפגין.

נחמן שי: הם קיבלו אישור מהמשטרה, והם הפגינו.

נחמן שי: ההפגנות הסתיימו.

נחמן שי: הם בינתיים חזרו למקומות שהם חזרו, אם הם עובדים, אם הם לא עובדים, והמדינה צריכה להמשיך ולטפל בדרכים שהיא עיצבה בעצמה, כולל החוק וכן הלאה, כדי להביא לפתרון הבעיה הזאת.

נחמן שי: זה מה שצריך לעשות.

נחמן שי: עכשיו, כל עניין המימון הוא תקין רק אם יש הפרה של החוק.

נחמן שי: אני עוד לא הבנתי איפה יש הפרה של החוק.

מירי רגב: איך תדע?

מירי רגב: עכשיו נדע.

מירי רגב: נראה אם רשם העמותות - - -

נחמן שי: לא שמעתי אף משפטן בחדר הזה מדבר על הפרה של החוק עד עכשיו.

נחמן שי: לא שמעתי.

נחמן שי: מה לעשות?

נחמן שי: עכשיו, אי אפשר להמציא הפרות של החוק במקום שהן אינן.

נחמן שי: אם יש הפרה של החוק אז יושבת פה נציגת היועץ המשפטי לממשלה ומשרדי ממשלה אחרים – שיטפלו בזה כפי שנדרש.

מירי רגב: בהחלט.

מירי רגב: היא תגיע עוד הרבה לוועדה כדי להגיד אם יש הפרה של החוק - - -

נחמן שי: כפי שנדרש.

נחמן שי: זו מדינת חוק, ואם מפרים את החוק צריך למצות את הדין.

נחמן שי: ועד עכשיו לא התרשמתי שהייתה הפרה של החוק.

מירי רגב: מאה אחוז.

מירי רגב: אז יפה, אז בעניין הזה אנחנו מסכימים.

מירי רגב: "אם תרצו", בבקשה.

מירי רגב: נא אולי תגלו לנו ולרשם העמותות וליועץ המשפטי לממשלה, אולי יש כמה עמותות שעומדות מאחורי המסתננים.

מירי רגב: ואז נשאל לגבי אותן עמותות אם הן עשו חובת גילוי או לא.

<אלון שוורצר: צהריים טובים.

<אלון שוורצר: אלון שוורצר מ"אם תרצו".

<אלון שוורצר: עוד מעט אני אגע במימון.

<אלון שוורצר: אני רוצה רגע לדבר באמת על הנקודה המהותית פה, שלא בפעם הראשונה אנחנו רואים כיצד כסף זר בעצם נועד לשבש את הריבונות של מדינת ישראל, ולמנוע מהממשלה לבצע את המדיניות שלה.

<אלון שוורצר: אנחנו רואים את זה לפני חודשיים בכל המאבק סביב חוק פראוור, שמותר להיות נגדו, מותר להיות בעדו; אבל מה שארגונים, שממומנים בין השאר על ידי "הקרן החדשה לישראל" ועל ידי מדינות אירופה והאיחוד האירופי, גרמו זה ליום זעם, זה לאלימות נגד הממשלה, כדי למנוע מהממשלה לבצע את המדיניות שלה.

<אלון שוורצר: כאשר במקביל אנחנו רואים את אותם ארגונים פונים ללחץ בינלאומי.

<אלון שוורצר: וקמפיין המסתננים הזה, ששוב, אין פה מחאה ספונטנית, כי מחאה ספונטנית לא יכולה להביא 60,000 איש לכיכר רבין, ולא להביא עשרות הפגנות מול שגרירויות זרות, ולא להביא אוטובוסים לכנסת.

<אלון שוורצר: אבל יש פה משהו - - -

מירי רגב: יש לנו ציטוטים להעביר ליועץ המשפטי לממשלה?

מירי רגב: כנראה הוא לא קרא עיתונים או נציגיו לא קראו עיתונים.

מירי רגב: גם ברשם העמותות לא קראו.

מירי רגב: הם לא קראו כנראה את העיתונים של אותן עמותות, איך המסתננים מדברים בחוץ לארץ נגד מדינת ישראל.

מירי רגב: תבדקו את זה בצורה רצינית.

<עובד חוגי: אם הוא לא ראה סרטים גם יש סרטים - - -

<אלון שוורצר: יש ציטוטים.

<אלון שוורצר: לנו יש סרטון שהראנו איך גם המסתננים וגם פעילים באותם ארגונים אומרים בפירוש שהם עוזרים למסתננים, והם תומכים בהם משפטית - - -

מירי רגב: מי הן העמותות?

מירי רגב: אתה יכול להגיד לנו מי הן העמותות?

<אלון שוורצר: יש לנו, לדוגמה, את ארגון "א.ס.ף" שמקבל 30,000 דולר מ"הקרן החדשה לישראל" בכל שנה, וכמובן גם כסף ממדינות אירופה; המרכז לקידום פליטים אפריקאים – 50,000 דולר בשנה מ"הקרן החדשה לישראל" - - -

נחמן שי: אבל איך אתה יודע את כל - - -

מירי רגב: מאיפה אתה יודע את הפרטים?

מירי רגב: מרשם העמותות.

<אלון שוורצר: מה זה?

נחמן שי: - - - מדווח.

<אלון שוורצר: הרוב מדווח.

<אלון שוורצר: לא כל הארגונים מדווחים על הכול.

נחמן שי: הכול מדווח.

נחמן שי: אז אם כך מי שלא מדווח עובר על החוק, ויש למצות איתו את הדין.

מירי רגב: אז אתה יודע את זה מרשם העמותות.

<אלון שוורצר: את זה אני יודע, יש אתרים – guide star - - -

נחמן שי: אתה מביא לנו נתונים מדווחים ומסביר לנו שהם לא מדווחים.

<אלון שוורצר: אני אמרתי לך משהו על לא מדווחים?

מירי רגב: הוא לא אמר שהוא לא מדווח.

מירי רגב: הוא אמר - - -

יעקב אשר: השאלה מה המניע.

יעקב אשר: מה המניע.

<אלון שוורצר: אני אמרתי משהו על לא מדווחים?

מירי רגב: הוא אמר שהוא יטפל בזה.

נחמן שי: - - - בסדר גמור.

נחמן שי: - - - להיות גלוי.

<אלון שוורצר: אני אמרתי משהו - - -

זבולון כלפה: הוא דיבר על המניעים, הוא לא דיבר על - - -

נחמן שי: הוא השמש, הוא השמש ששוזף הכול - - -

יעקב אשר: - - - מה המניע?

זבולון כלפה: חבר הכנסת נחמן שי, הוא דיבר על המניעה, הוא לא דיבר על - - -

מירי רגב: אבל אנחנו ניקח את אותן עמותות שהן מדווחות, ונבדוק האם הן פועלות בהתאם לעקרונות שמדינת ישראל צריכה לפעול.

מירי רגב: האם גם באירופה, כמו שכל הזמן אוהבים לשמוע, היועץ המשפטי ואירופה ובאו"ם, שכל הזמן מסתכלים ופוזלים לכיוון ז'נבה, האם גם שם עמותות פועלות כנגד אותן ישויות של המדינה?

מירי רגב: האם גם שם הן פועלות נגד המדיניות של המדינה.

מירי רגב: ואת זה נצטרך לבדוק.

<אלון שוורצר: אז זהו, מה שאני ממליץ גם לבדוק זה באמת האם מול המטרות שלהן, מול רשם העמותות, - -

מירי רגב: נכון, את זה נעשה.

<אלון שוורצר: - - הן אותן מטרות שהן בפועל.

<אלון שוורצר: כי לדוגמה המטרה של קמפיין המסתננים, זה שתי מטרות בולטות: אחת זה להשאיר את המסתננים בישראל.

<אלון שוורצר: ואיך אני יודע את זה?

<אלון שוורצר: יש את מה שנקרא פורום למען הפליטים, שזה פורום שהוקם במימון ובחסות "הקרן החדשה לישראל", שכלל גופים כמו "האגודה לזכויות האזרח", "רופאים לזכויות אדם", מוקד הסיוע, "א.ס.ף" כמובן, ועוד ארגונים כאלה ואחרים.

<אלון שוורצר: הוא פרסם מסמך.

<אלון שוורצר: במסמך הזה, סעיף 11 שלו הוא רושם: על מדינת ישראל לפעול למען שילובם של פליטים בחברה הישראלית, ולאפשר להם לרכוש מעמד של קבע בישראל.

<אלון שוורצר: כלומר, המטרה זה להשאיר אותם בישראל.

<אלון שוורצר: לא לעזור להם זמנית, אלא שיהיו אזרחי מדינת ישראל.

<אלון שוורצר: כלומר, שינוי דמוגרפי בזהותה של מדינת ישראל כמדינה יהודית.

<אלון שוורצר: ושוב, זה המשך לקמפיין הבדווים, המשך לדו"ח גולדסטון, המשך אפילו לוועדת - - -, שגם שם השתתפו ארגונים של הקרן - - -

מירי רגב: מאה אחוז.

מירי רגב: אנחנו הפעם נתעסק עם העמותות בצורה מאוד-מאוד רצינית.

מירי רגב: לא נרפה עד שנדע את האמת.

מירי רגב: את האמת.

מירי רגב: לא נרפה.

<אלון שוורצר: עכשיו, רק באמת שני משפטים לסיכום: עוד פעם, "הקרן החדשה לישראל" והארגונים שממומנים על ידיה, שוב, דרך הפעולה - - -

נחמן שי: אתה חיברת עכשיו, רק רציתי להבין, את הבדווים, את גולדסטון, ואת המרמרה.

נחמן שי: למה לא את המרמרה?

<אלון שוורצר: עכשיו - - - המסתננים, יש את דו"ח גולדסטון, רדיפת בכירים ישראלים, חרם ה-B.D.F – זה אותם ארגונים.

<אלון שוורצר: זה אותם ארגונים: "עדאללה", "האגודה לזכויות האזרח" - - -

נחמן שי: גם אתה חושב שהמדינה נופלת?

יעקב אשר: אם היא נופלת, היא עלולה ליפול.

מירי רגב: אני חושבת שהמדינה לא יכולה להרשות לעצמה דבר כזה.

מירי רגב: ויש כאן מצב של עצימת עיניים של היועץ המשפטי לממשלה.

מירי רגב: נקודה.

<עובד חוגי: - - -

נחמן שי: זה שאתם לא ממליצים להחליף את היועץ המשפטי לממשלה - - -.

נחמן שי: אתם מבקשים שקיפות - - -

<אלון שוורצר: אני רוצה להקריא את מה שסמנכ"לית "הקרן החדשה לישראל", חדווה - - -, אמרה בשנת 2011: "היעלמותה של המדינה היהודית לא תהיה טרגדיה".

<אלון שוורצר: לשם הם מכוונים.

<אלון שוורצר: הם רוצים לשנות את האופי היהודי דמוקרטי של מדינת ישראל.

שמעון אוחיון: הכול מתחבר.

שמעון אוחיון: חבר הכנסת נחמן שי, הכול מתחבר.

יעקב אשר: אתה שמעת את הציטוט הזה?

נחמן שי: הכול מתחבר: גם היועץ המשפטי לממשלה - - -

<עובד חוגי: - - - הציטוט הזה.

<עובד חוגי: זה חשוב - - -

<אלון שוורצר: אז לסיום: - - - ולהעביר את חוק העמותות.

<אלון שוורצר: כי חוק השקיפות, חוק גילוי השקיפות הוא חשוב, אבל רק חוק העמותות, שבאמת ימנע את האינטרס לבחוש במדינת ישראל - - -

מירי רגב: אני בטוחה שהיא תאשר את זה, יאשרו את זה, היועץ המשפטי לממשלה.

<לימור תוסיה כהן: מה זה חוק העמותות, סליחה?

מירי רגב: חוק העמותות שיגיע בשבוע הבא לוועדת השרים לחקיקה , שאומר שעמותה לא יכולה לפעול אלא אם כן היא שומרת על זכותה של מדינת ישראל – בתוך מדינת ישראל, כמובן, לא באירופה – היא שומרת על הצביון היהודי והדמוקרטי שלה.

<לימור תוסיה כהן: דמוקרטי?

מירי רגב: דמוקרטי כן ויהודי לא?

<לימור תוסיה כהן: לא.

<לימור תוסיה כהן: דמוקרטי כבר קיים בחוק.

מירי רגב: ויהודי לא?

יעקב אשר: יהודי לא קיים לא בחוק ולא במציאות.

יעקב אשר: ולא במציאות.

יעקב אשר: כי זו אותה קרן גם שנלחמת בדת.

<קריאה: והיא לא תאמר שזה חרם - - -

<קריאה: - - -

מירי רגב: אני בטוחה שאת תמליצי ליועץ המשפטי ולשרת המשפטים לאשר את עצם - - - בתוך מדינת ישראל כמדינה יהודית ודמוקרטית.

מירי רגב: בטוחה שאתם תהיו הראשונים שתשמרו על צביון המדינה הזאת.

מירי רגב: אני בטוחה בזה.

מירי רגב: כן, תודה.

מירי רגב: חבר הכנסת זבולון קלפה, בבקשה.

זבולון כלפה: אני שמח על זה שהדיון פה מתחיל להתעורר קצת, כי אני חושב שאנחנו נוגעים פה בנקודה שהיא לב ליבו בעצם של הדיון פה ובכלל במציאות שלנו במדינת ישראל בשנים האחרונות.

זבולון כלפה: יש פה תופעה שהולכת ומתעצמת מרגע לרגע, של כל מיני גופים וארגונים שונים ששמו לעצמם למטרה לשנות את המציאות של מדינת ישראל כמדינה יהודית, והם פועלים בכל דרך.

זבולון כלפה: הגיע הזמן שבמקום שנתעסק בסימפטומים של הדברים או - - - במקום לתפוס את המים בכיור למטה, הגיע הזמן לסגור את הברז מלמעלה.

זבולון כלפה: פעם אחת ולתמיד להבהיר לכולם, קודם כל לעצמנו פנימה: מדינת ישראל היא מדינה יהודית, נקודה.

זבולון כלפה: יש בה מיעוטים, זה לגיטימי.

זבולון כלפה: אף אחד לא בא, שום דבר נגד המיעוטים.

זבולון כלפה: אבל לא יעלה על הדעת שאזרחים במדינת ישראל במקומות שונים מרגישים את עצמם מאוימים במדינתם, ולמדינה אין את האמצעים כדי להתמודד עם הדבר הזה.

זבולון כלפה: ולעומת זאת, כל אותם ארגונים מארגנים פה בלי סוף הפגנות ואירועים לטובת אותם אנשים.

זבולון כלפה: ודרך אגב, אומרים שזה ספונטני לחלוטין, דבר שלא נראה בעליל כי הנתונים מדברים בעד עצמם.

זבולון כלפה: עשרות אלפי אנשים לא מגיעים בצורה ספונטנית למקום מסוים.

זבולון כלפה: יש מישהו, מערכת שלמה שמארגנת את הדבר הזה.

זבולון כלפה: ואני בניגוד לדעות של חלק מהאנשים שאומרים שהמציאות פה היא, אפשר מה שנקרא לישון בשקט, אני מציע לאף אחד לא להירדם פה בשמירה כדי שלא נתעורר במציאות, כמו שתיארה פה יושבת ראש הוועדה בסיטואציה אחרת לגמרי שהיא סבוכה מאוד.

זבולון כלפה: אני חושב שהגיע הזמן, חבר הכנסת נחמן שי, שניקח את הדברים, נאחוז את השור בקרניו, ונטפל בדבר הזה כטיפול שורש.

נחמן שי: המדינה מטפלת.

נחמן שי: מה אתה רוצה?

מירי רגב: לא, לא, לא מטפלת.

זבולון כלפה: המדינה מטפלת אבל - - -.

זבולון כלפה: אתה ראית - - -

נחמן שי: - - -

מירי רגב: אתה תראה בהמשך הדיונים האלה כמה המדינה לא מטפלת, וכמה היא עוצמת את עיניה.

נחמן שי: במקום לטפל במסתננים או - - - עם העמותות עכשיו.

מירי רגב: נטפל גם וגם.

מירי רגב: תאמין לי, גם וגם.

נחמן שי: במקום לטפל במסתננים - - -

מירי רגב: נטפל בעמותות.

מירי רגב: אתה תראה - - -

<קריאות: - - -

זבולון כלפה: המסתננים זה סימפטום, העמותות זה - - -

נחמן שי: המסתננים - - -

זבולון כלפה: המסתננים זה הסימפטום, והמחלה זה העמותות האלה.

זבולון כלפה: כן.

זבולון כלפה: חד וחלק.

נחמן שי: העמותות ייצרו את הבעיה של המסתננים.

זבולון כלפה: נכון.

זבולון כלפה: נכון.

זבולון כלפה: נכון.

מירי רגב: מר עובד חוגי, בבקשה.

<עובד חוגי: חבר הכנסת נחמן שי, חשוב מאוד שתשמע גם - - -

נחמן שי: אני שומע אותך תמיד.

נחמן שי: אתה יודע שאני תמיד שומע אותך.

<עובד חוגי: קודם כל, אני מודה לעמותות.

<עובד חוגי: סופסוף, בארגון של ההפגנה הזאת, כל מדינת ישראל ראו במו עיניהם את היקף הבעיה.

מירי רגב: חוץ מהיועץ המשפטי לממשלה ורשם העמותות.

מירי רגב: הם לא ראו.

<עובד חוגי: ראו את היקף הבעיה שתושבי דרום תל אביב סובלים.

<עובד חוגי: קודם כל זה היה לי מעולה.

<עובד חוגי: ואגיד לך עוד משהו?

<עובד חוגי: כמה שעות היה לי שקט.

<עובד חוגי: נוף ילדותי חזר אליי כשכולם היו בכיכר רבין או היו פה, בכנסת.

<עובד חוגי: זה דבר אחד.

<עובד חוגי: עכשיו, דרך אגב, למשטרה, על תרחישים: כמו שההפגנות האלה היו מסודרות יש תרחישים במשטרה – אם הדובר לא אומר את זה פה כנראה הוא לא רוצה – ואני יודע שיש תרחישים שההפגנות האלה גם יהיו לא מסודרות.

<עובד חוגי: חבר הכנסת נחמן שי, שייקח את זה לתשומת ליבו.

מירי רגב: אז מישהו יתעורר - - -

<עובד חוגי: ובמשטרה יודעים את זה טוב מאוד, רק פשוט מאוד לא אומרים את זה, וזה חשוב מאוד שזה עולה לדיון.

<עובד חוגי: עכשיו, כל העמותות.

<עובד חוגי: את יודעת, אני נכנסתי לנושא הזה בקטע החברתי.

<עובד חוגי: באמת: לבוא, לעזור לשיקום שכונות.

<עובד חוגי: באמת, לטפל באוכלוסיות החלשות שלנו.

מירי רגב: נו, בטוח - - -

<עובד חוגי: ופתאום אני מגלה שאני בשביל מהלך של משהו קטן, צריך לארגן אוטובוס לבג"ץ שהגשנו, צריך לקחת מזה 50 שקל, ומזה 100 שקל, וזה אין לו, וזה יש לו.

<עובד חוגי: פתאום פה יש 150 אוטובוסים.

<עובד חוגי: כל אוטובוס קרוב ל-1,000 שקל.

יעקב אשר: תפנה ל"קרן החדשה לישראל", תקבל.

<עובד חוגי: תעשו חשבון זה מיליון וחצי שקל.

זבולון כלפה: 150,000 שקל.

נחמן שי: אין דבר.

נחמן שי: מי סופר.

נחמן שי: מי סופר.

<עובד חוגי: 150,000 שקל, אבל לארגן כזה דבר בכל הזה.

<עובד חוגי: לא משנה.

<עובד חוגי: אמרתי, מעניין, יש להם עמותות לזכויות האזרח, זכויות האדם, זכויות העובדים, זכויות הזה – לנו אין זכויות?

<עובד חוגי: עכשיו, אני רוצה להגיד משהו: מעניין, אתם כל הזמן, עמותות השמאל, מפחידות אותנו שיטילו סנקציות.

<עובד חוגי: מעניין אם האיחוד האירופי הטיל סנקציות עליכן או שהוסיף לכן יותר כסף.

<עובד חוגי: אתם תבדקו את זה, היועץ המשפטי לממשלה, אם בשנים האחרונות מדינות, האיחוד האירופי, לא תרמו יותר כסף לעמותות האלה.

<עובד חוגי: זאת אומרת, מצד אחד הם דורשים שיהיו סנקציות כלפי מדינת ישראל פנים, ואחר כך הם מקבלים גם יותר כסף להמשיך את הסנקציות האלה.

<עובד חוגי: עכשיו, קודם כל, הציטוט שלך אתה אמרת.

<עובד חוגי: אני רוצה להגיד עוד דבר: את יודעת, יש פה, אני יכול להפנות אתכם לדוקטור גיא בכור.

<עובד חוגי: מסתבר שממשלת גרמניה היא בין התורמות הראשיות ל"קרן החדשה לישראל", ל"שתיל", לכל העמותות.

<עובד חוגי: זה, דרך אגב, עובר דרך שגרירויות.

<עובד חוגי: חבר הכנסת נחמן שי, תבדוק את זה.

<קריאה: אז מה?

מירי רגב: לא, אבל צריך להגיד לממשלה אולי היא לא יודעת מה באמת הם עושים פה במדינה.

מירי רגב: האם מדינה הייתה מוכנה שמדינת ישראל תתרום לעמותה שפועלת נגד אותה מדינה?

מירי רגב: צריך להעביר את זה לעניין של משרד החוץ.

<עובד חוגי: אז מה.

<עובד חוגי: אז אני אשאל אותך שאלה: ארצות הברית - - -

נחמן שי: לא הייתה הפרת חוק פה.

נחמן שי: המפגינים לא הפרו את החוק.

מירי רגב: הם הפרו חוק.

מירי רגב: חלקם היו צריכים להיות במתקן.

נחמן שי: איזה חוק?

נחמן שי: - - -

יעקב אשר: - - - רגע ונבדוק את זה, ובואו נדבר גם על המניע.

<עובד חוגי: - - - חוק, אם לא הפרו חוק.

<עובד חוגי: עוד דבר, אני מבקש.

<עובד חוגי: חבר הכנסת נחמן שי, חשוב מאוד: בעקבות התחקיר הקטן שאני עשיתי, כן, ואני לא פרופסור למחשבים, אז בדקתי וראיתי שבראש זה מדינות ובראשן גרמניה כמדינה.

<עובד חוגי: עכשיו, האינטרס הוא שגרמניה כנראה, אני לא רוצה להגיד משהו חמור ביותר פה, כן, שמה שיימח שמו לא הצליח לעשות - - -

מירי רגב: די, די.

מירי רגב: לא, לא, לא, לא.

מירי רגב: דבר רק לעניין של הנושא הזה.

<עובד חוגי: זה לעניין הזה.

<עובד חוגי: הכסף שהם נותנים פה לכל מיני אנשים - - -

נחמן שי: - - -

<עובד חוגי: - - - כמדינת ישראל יתרמו לאיזו עמותה בארצות הברית כמדינה?

<עובד חוגי: זה נראה סביר, חבר הכנסת נחמן שי?

נחמן שי: כן.

נחמן שי: כן.

נחמן שי: כן.

נחמן שי: עושים את זה.

נחמן שי: עושים את זה.

שמעון אוחיון: - - -

נחמן שי: עושים את זה.

נחמן שי: רק אל תגיד את זה בקול רם.

נחמן שי: עושים את זה.

<עובד חוגי: מי הריבון פה?

<עובד חוגי: מי הריבון?

<עובד חוגי: פה אתם הריבונים.

<עובד חוגי: אתם, אתם צריכים להחליט פה.

<עובד חוגי: אתם נבחרים.

<עובד חוגי: אתם אלה שצריכים להחליט מה יקרה פה, לא העמותות.

<עובד חוגי: ממשלות גרמניה, האיחוד האירופי קובע מה יקרה פה.

<עובד חוגי: אתם הנבחרים שלנו.

<עובד חוגי: לא חיפשתי שום עמותה.

<עובד חוגי: אתם הנבחרים שלנו ואנחנו בחרנו בכם.

<עובד חוגי: לא משנה - - - פה הנקודה הזאת של מדינות שמתערבות במדיניות הפנים של מדינת ישראל, ואני פתאום שם לב, כל דבר יש להם עמותה, ויש להם עמותות הכי יפות: לזכויות האזרח, וכל השמות הכי יפים - - -

מירי רגב: חוץ מזכויות הישראלים.

<עובד חוגי: רק לנו שום עמותה.

<עובד חוגי: אם החוק, דרך אגב, לא קיים, צריך לתקן את החוק הזה.

מירי רגב: לא, לא, יש את החוק שלי.

מירי רגב: תיכף נראה אם הם יאשרו אותו בוועדת השרים.

<עובד חוגי: לא יכול להיות שמדינות תורמות בתוך מדינה.

מירי רגב: חבר הכנסת שמעון אוחיון, בבקשה.

מירי רגב: ולאחר מכן, חבר הכנסת יעקב אשר.

שמעון אוחיון: טוב, קודם כל, תודה רבה.

שמעון אוחיון: ואני רוצה לומר לידידי, חבר הכנסת נחמן שי: אי אפשר להתעלם מתחושה שיש פה איזושהי קנוניה.

שמעון אוחיון: אני אתן לך דוגמה אחת: כשאתה רואה פרסומת של "גוש שלום", שלכאורה עניינו קידום משא ומתן לשלום בין פלסטינאים לישראלים.

שמעון אוחיון: "גוש שלום" מממן מודעות לתמיכה במסתננים.

שמעון אוחיון: בעיתון "הארץ", שבוע אחרי שבוע, "גוש שלום" - - -

נחמן שי: אז מה?

שמעון אוחיון: לא, שנייה אחת.

שמעון אוחיון: הלוא זה ברור בעניין הזה מהי המגמה.

שמעון אוחיון: המגמה היא ברורה: מדינת כל אזרחיה, מדינת כל מסתנניה, העיקר לא מדינת כל יהודיה.

שמעון אוחיון: וזאת הבעיה, שלא תהיה כאן.

שמעון אוחיון: ולכן יש פה חשדנות גדולה מאוד.

שמעון אוחיון: לא מדובר פה בעמותות שהן עמותות חברתיות, שהן רוצות לסייע, לעזור, לתמוך, בבעיות חברתיות ואחרות.

שמעון אוחיון: אלה עמותות שרוצות לשנות את אופייה של המדינה.

שמעון אוחיון: את האופי של המדינה הזאת.

שמעון אוחיון: את הדברים היסודיים, הבסיסיים ביותר.

שמעון אוחיון: זו הבעיה פה.

שמעון אוחיון: זה לא עניין של איזשהו מאבק.

שמעון אוחיון: בוודאי ליבי עם אותו מסתנן שמחפש עבודה ומחפש פרנסה, אבל מה אעשה?

שמעון אוחיון: מדינתי לא יכולה לקלוט כל כך הרבה.

שמעון אוחיון: אנחנו מחפשים מדינה.

שמעון אוחיון: אגב, אני עוד לא יודע, אומרים שתי מדינות לשני עמים, אני עוד לא יודע בדיוק איפה - - -

<עובד חוגי: יש מדינה בדרום תל אביב.

שמעון אוחיון: שנייה, שנייה אחת, הכול מתחבר.

שמעון אוחיון: הכול מתחבר.

שמעון אוחיון: גם מבחינת הרוב, אני לא רואה את הרוב.

שמעון אוחיון: מבחינת שטח, אני לא רואה שטח.

שמעון אוחיון: הכול חוק פראוור.

שמעון אוחיון: המצב בגליל, מניעת ועשיית קשיים להתיישבות יהודית.

שמעון אוחיון: מה שקורה עם הבדווים בדרום, מה שקורה עם המסתננים.

שמעון אוחיון: עדיין מחפש את המדינה היהודית שלי.

שמעון אוחיון: ההפרדה הזאת לשני עמים, שאנחנו פה והם שם, אני עוד לא רואה את הדברים האלה.

שמעון אוחיון: ולכן אני מתייחס בחשדנות רבה וצריך לנהל מעקב אחרי העמותות הללו, משום שמדובר בהפרת חוק.

מירי רגב: מי - - -

שמעון אוחיון: השר לביטחון פנים, אני שואל אותו: הייתה הפגנה.

שמעון אוחיון: יש חוק המסתננים שהכנסת חוקקה, והם אמורים לחזור בחזרה למתקן "חולות" ולשהות בשעות מסוימות.

שמעון אוחיון: כמה אנשים חזרו?

שמעון אוחיון: אז הוא אומר לי: מאות לא חזרו, מחפשים אחריהם.

שמעון אוחיון: לא חזרו לא בשעות ולא חזרו למחרת, מחפשים אחריהם.

שמעון אוחיון: מי עומד מאחורי זה?

שמעון אוחיון: בוודאי ובוודאי העמותות.

שמעון אוחיון: גם כשאנחנו ניגשנו, וביקרנו והיינו במתקן "סהרונים", והיינו במתקן "גבעון", ראינו עין בעין מי עושה את העבודה.

שמעון אוחיון: כשאתה מתחקר עובדים סוציאליים במקום, ואתה מתחקר שוטרים במקום, ואיך בן אדם הגיע – הגיע כמחפש עבודה.

שמעון אוחיון: והנה, צ'יק-צ'אק, תוך חודש-חודשיים-שלושה הוא מודרך, מכוון ומצויד עם מסמכים: תבקש, תגיד שאתה מבקש מקלט.

שמעון אוחיון: פתאום הוועדה לעובדים זרים, כמעט ולא משתמשים במונח מסתננים.

מירי רגב: הכול פליטים שם.

שמעון אוחיון: כולם שם מבקשי מקלט.

שמעון אוחיון: כולם נרדפים.

שמעון אוחיון: כל המושגים הללו הם פרי עבודותיהם של אותן עמותות שצריכים לבדוק מה הן עושות כאן, וצריך באמת לנהל מעקב אם הן באו בשביל פעילות חברתית כלשהי, לסייע, לעזור, בהתאם לשמירת חוק במדינה, לא להפרה, לא לעודד הפרת חוק.

שמעון אוחיון: ויש חוק המסתננים, והמסתננים צריכים לעמוד בתנאי החוק.

שמעון אוחיון: ומי שמסייע להם, גם הוא עובר על החוק.

מירי רגב: מאה אחוז.

מירי רגב: תודה רבה לך.

מירי רגב: חבר הכנסת יעקב אשר, בבקשה.

יעקב אשר: קודם כל, אני מודה לך על הדיון.

יעקב אשר: אני חושב שהדיון הוא חשוב למרות שמעשית צריך לראות איך ממשיכים עם זה הלאה.

יעקב אשר: אני גם אציע אולי איזשהו רעיון.

יעקב אשר: אבל הנקודה המרכזית פה, שבואו נשים לב: יש פה כמה קמפיינים שאנחנו מכירים, שקורים בשנים האחרונות.

יעקב אשר: הקמפיין של המסתננים הוא האחרון שבהם, נקרא לזה ככה, ואני אומר, ואני מדבר על המסתננים כראש עיר לשעבר, שבה שכונה שלמה, שכונת מצוקה, שהיא שכונת פרדס כץ, הלכה אחורה הרבה מאוד שנים בגלל הדבר הזה.

יעקב אשר: אבל בואו ניקח את מה שקורה פה מאחורי הקמפיינים: יש קמפיין אחד נגד הימין וכולי, נקרא לו קמפיין רחב נגד הימין; יש קמפיין נגד הדת והרבנות, שממומנים על ידי אותן קרנות; ויש עכשיו את קמפיין המסתננים.

יעקב אשר: אנחנו לא צריכים להיות חוקרי משטרה ולא חוקרי שב"כ כדי להבין גם אולי את ההקשר בין הדברים האלה ביחד.

יעקב אשר: הרי בסופו של יום ההקשר הוא להפוך את המדינה.

יעקב אשר: וחבל, אמרת ציטוט מקודם, ואני מוכן לתת לך על חשבון זמני שתחזור על הציטוט של יושבת ראש הקרן שהיא דיברה.

יעקב אשר: זה משפט אחד.

יעקב אשר: אני נותן את זה על זמני.

יעקב אשר: תקריא את זה עוד פעם.

<אלון שוורצר: "היעלמותה של המדינה היהודית לא תהיה טרגדיה".

<אלון שוורצר: סמנכ"לית הקרן - - -

יעקב אשר: סמנכ"לית הקרן.

<עובד חוגי: - - -

מירי רגב: זהו.

מירי רגב: אנחנו נגיש תלונה.

מירי רגב: הרי בסוף היועץ המשפטי לממשלה יבדוק רק אם נגיש תלונה למשטרה, שפועלות לא כחוק העמותות האלה.

מירי רגב: נגיש אנחנו תלונה למשטרה, ואז זה יחייב אתכם לבדוק את זה כמו שצריך.

מירי רגב: כי מישהו נרדם פה בשמירה.

מירי רגב: מי שמקבל פה משכורת ברשם העמותות בלי לפקח על מיהן העמותות, מה המטרה שלהן, מה הפערים בין המטרות שלהן לבין הביצוע שלהן בשטח.

מירי רגב: ועל המשפט הזה שהן אמרו אנחנו נגיש תלונה למשטרה אם זו עבירה על החוק או לא עבירה על החוק, במסגרת המטרה שעל פיה הן נרשמו כעמותה.

<אלון שוורצר: "הקרן החדשה לישראל" היא בכלל ארגון אמריקאי.

מירי רגב: אל תדאג.

מירי רגב: שנייה, שנייה, אל תדאג, אנחנו נרשום את הכול ונפעל פעם אחת ולתמיד ברצינות כדי לראות את העניין הזה.

יעקב אשר: גברתי, בראש "הקרן החדשה לישראל" עומד רב רפורמי, שכל הדברים הללו ביחד, בואו, רבותיי, בואו, - -

מירי רגב: טוב, אני פה בעניין הזה - - - לפי איך שחבר הכנסת נחמן שי אמר – רק - - - לחוק או לא.

יעקב אשר: - - בואו לא נעשה דיון טכני, בואו נעשה דיון מהותי, דיון מהותי.

יעקב אשר: והדיון המהותי אומר דבר אחד: מי שמנסה לקעקע את המסורת הישנה שלנו, מי שמנסה לקעקע את גודלה של ארץ ישראל ומדינת ישראל, ומי שמנסה לערבב את אוכלוסייתה רוצה בעצם בכך שהמדינה אולי תהיה דמוקרטית, היא לא תהיה יהודית.

יעקב אשר: ופה כולנו צריכים להתעורר.

יעקב אשר: כי לפעמים יש צדדים בבניין הזה שאוהבים כל מיני דברים שעושים נגד הדת או נגד הימין או נגד אחרים.

יעקב אשר: תבינו, יש פה משולש קדוש שעובד ביחד על אותה נקודה, וזו סכנה חמורה מבחינת מדינת ישראל.

<קריאה: איזה משולש?

יעקב אשר: אני אומר עוד פעם: אותו משולש – גם הנושא של ימין, של ארץ ישראל, כן או לא; גם הנושא של מסתננים בתוך הארץ, דמותה וזהותה היהודית של המדינה בתוכו; וגם דמותה וזהותה ההלכתית המסורתית של המדינה הזאת.

יעקב אשר: כל הדברים האלה ביחד זה איש אחד, בראש אחד, ואנחנו נילחם על זה בראש אחד.

מירי רגב: חברים, יש לנו פה, מחכה השר גלעד ארדן.

מירי רגב: אני רוצה רגע לסכם.

מירי רגב: הדיון היום בעצם הוא דיון ראשוני בסוגיה מהותית של מדינת ישראל כמדינה יהודית ודמוקרטית.

מירי רגב: ויש לי איזושהי תחושה שיש איזו הירדמות בשמירה, גם של היועץ המשפטי לממשלה וגם של רשם העמותות.

מירי רגב: יש לי איזושהי תחושה שנוח לא לראות את מה שקורה בשטח.

מירי רגב: נוח להגיד: העמותות האלה רשומות כדין, העמותות האלה יש להן מטרות מסוימות.

מירי רגב: אני לא ראיתי איזה דיווח של רשם העמותות: מה העמותות האלה עושות, האם יש פער בין מטרת העמותה לבין מה שהיא עושה בשטח, האם היא דיווחה לאחרונה או לא דיווחה באופן יזום.

יעקב אשר: ובאיזה דברים הם מטפלים, גברתי יושבת הראש - - -

מירי רגב: מצפים ממני, כשאני משרתת בצבא, לדוגמה, שנים, מצפים ממני: תעשי את ביקורת יזומה על הפעילות שלך, לא רק מבחוץ.

מירי רגב: אני לא ראיתי עוד פעילות יזומה שלכם, לראות מה קורה עם העמותות האלה.

יעקב אשר: לבדוק שאותה עמותה מטפלת בארבעה-חמישה דברים כביכול שראש תמנון, יש ראש תמנון למעלה.

<עובד חוגי: - - -

מירי רגב: עלו פה מספר שמות של עמותות: "גוש שלום", "הקרן החדשה לישראל", "א.ס.ף".

מירי רגב: אני מבקשת מ"אם תרצו" להעביר לי רשימה מסודרת של כל האמירות של אותם, של הפרסומים של העמותות האלה.

מירי רגב: אני רוצה שתעביר לי בבקשה במה הם השתתפו לאחרונה, כי אין מישהו אחר שיעביר לי את זה הרי.

<עובד חוגי: מר משה איפרגן יעביר לך את זה במייל.

מירי רגב: ואני רוצה שתעביר לי איך הם נרשמו ברשם העמותות.

מירי רגב: את הפערים.

מירי רגב: תעשו לי את עבודת המטה, בבקשה.

יעקב אשר: מה מטרת העמותה - - -

מירי רגב: תעשו לי את עבודת המטה, כי אני לא אקבל את זה כנראה מכל ארגון, משום ארגון ממשלתי באופן זה.

מירי רגב: רשם העמותות והיועץ המשפטי לממשלה: בדיון הבא, שיהיה בתחילת מארס לפני שנצא לפגרה, אני מבקשת שבדיון הזה יהיה גם משרד החוץ, ומשרד החוץ יגיב כיצד מדינות - - -

<יפה שפירא: הם הוזמנו - - -

מירי רגב: אז אני רוצה הפעם שהם גם יגיבו כיצד הממשלות - - -

<קריאה: הם הגיעו.

מירי רגב: אל תדאג, הוא הגיע אתמול לאשרות של גאורגיה, יהיו עוד כמה אשרות שצריכים לתת למשרד החוץ.

מירי רגב: הם - - - פה אם הם לא יבואו.

נחמן שי: - - -

מירי רגב: מה זה פה?

מירי רגב: כן, מה זה פה?

מירי רגב: מה, כשנוח להם הם באים וכשלא נוח הם לא באים?

<יואל מאסטר: סליחה, סליחה, אני פה.

<יואל מאסטר: משרד החוץ פה.

מירי רגב: משרד החוץ פה.

מירי רגב: יפה.

מירי רגב: סתם, סתם לכלכתי עליכם.

מירי רגב: סליחה.

מירי רגב: משרד החוץ, לדיון הבא יבדוק את המדינות העיקריות שמממנות.

מירי רגב: נניח, גרמניה ל"קרן החדשה לישראל".

מירי רגב: האם גרמניה יודעת מה מעשיה של "הקרן החדשה לישראל" במדינת ישראל?

מירי רגב: והאם גרמניה מאשרת שמדינה אחרת תממן עמותות בתוך גרמניה, שפועלות כפי שהן פועלות פה, במדינת ישראל.

מירי רגב: קרי, כנגד אושיות המדינה הזאת כמדינה יהודית ודמוקרטית.

מירי רגב: לא, לא, לא, אל תגיב עכשיו.

מירי רגב: אתה תגיב בצורה מסודרת בדיון הבא.

מירי רגב: ניתן לכם זמן.

יעקב אשר: - - - כנגד האושיות.

יעקב אשר: מספיק שמנסים לעצב אותנו אחרת, גם זה אין זכות לשום מדינה לעשות.

מירי רגב: מאה אחוז.

מירי רגב: אז זה משרד החוץ, יתייחס לזה בדיון הבא.

מירי רגב: היועץ המשפטי לממשלה יתייחס גם הוא – נציגתו, עורכת הדין לימור תוסיה כהן או כל גורם אחר שיבוא.

מירי רגב: תתאמו ביניכם, שלא תדעו את זה יום לפני וכאלה.

מירי רגב: להעביר את זה בפעם הבאה לכל גורמי היועץ המשפטי לממשלה שיידעו על מה הדיונים.

<לימור תוסיה כהן: אפשר - - - כי חלק מהשאלות אנחנו יכולים - - - כבר עכשיו.

מירי רגב: רק שנייה.

מירי רגב: רשם העמותות, גם הוא ייתן תשובות לעניין הזה.

מירי רגב: ודבר אחרון: אני מקווה גם מאוד שמשרד המשפטים והיועץ המשפטי לממשלה יאשרו את הצעת החוק שלי, שתבוא לוועדת השרים בקרוב, שעמותה שתוכל לפעול במדינת ישראל תפעל רק אם היא מכבדת את עצם קיומה של מדינת ישראל כיהודית ודמוקרטית.

מירי רגב: אני מקווה מאוד שאתם תאשרו את החוק הזה, כי זה חוק כל כך בסיסי וחשוב לטובת המדינה הזאת.

מירי רגב: תודה רבה, הדיון תם.

מירי רגב: אנחנו חייבים פשוט לעבור לדיון הבא.